iPhone X, iPhone 8 և iPhone 8 Plus. ներկայացվել են Apple-ի նոր սմարթֆոնները, որոնց արտադրության համար ամենադիմացկուն ապակին է օգտագործվել - Լուրեր Հայաստանից - Թերթ.am
22:35 • 12.09.17
ԱՄՆ-ի Կալիֆորնիա նահանգի Կուպերտինո քաղաքում անցկացվող Apple ընկերության նորույթների շնորհանդեսի ժամանակ ներկայացվել են iPhone 8 և iPhone 8 Plus, iPhone X սմարթֆոնները: Այս մասին հայտնում է Cnbc.com-ը:
Ընկերության ներկայացուցիչների խոսքով՝ սմարթֆոնների դիզայնն ամբողջությամբ նոր է. սարքերը դիմացի և հետևի մասերում պատված են ապակիով: Սմարթֆոնները հասանելի կլինեն արծաթագույն, մոխրագույն և ոսկեգույն երանգներով:
Նշվում է, որ սա սմարթֆոնների արտադրությունում երբևէ օգտագործված ամենադիմացկուն ապակին է, որը կայուն է փոշու և ջրի հանդեպ:
Շնորհանդեսի ժամանակ ասվել է, որ iPhone 8-ը և iPhone 8 Plus-ը հագեցած են 4.7 և 5.5 դյույմանոց դիսփլեյներով համապատասխանաբար:
Դրանից բացի, սարքերը հագեցած են A11 բիոնիկ պրոցեսորներով, ինչը դարձնում է դրանք ամենահզոր չիպերով սմարթֆոնները: Պրոցեսորները 25-ից 70 տոկոսով արագ են նախորդ տարվա iPhone-ների պրոցեսորներից:
Աղբյուրի հաղորդմամբ՝ սարքերում տեղադրված է ավելի արագ աշխատող ավտոֆոկուսով խցիկ, պատկերների աղավաղումը նվազեցնող ծրագիր և նոր՝ 12 մեգապիքսել հզորությամբ սենսորներ:
Ինչպես ավելի վաղ հայտնել է Tert.am-ը, ԱՄՆ-ի Կալիֆորնիա նահանգի Կուպերտինո քաղաքում անցկացվում է Apple ընկերության նորույթների շնորհանդեսը:
Հիշեցնենք, որ շնորհանդեսի ժամանակ բջջային կապով ժամացույց է ներկայացվել:
08:41 • 25/05
«Հրապարակ». Նախկին դաշնակցական, այժմ «Ելք» խմբակցության նոր պատգամավորը գաղափարական դիսկոմֆորտ չի զգացել ու չի զգում
08:20 • 25/05
«Քաղաքական իրադարձություններից հե­տո «Ելք» խմբակցությունը համալրած նոր պատգամավոր Հովիկ Աղազարյանից հետաքրքրվեցինք՝ ինչպես հեռացավ ՀՅԴ-ից և հայտնվեց «Քաղաքացիական պայմանագրում», մանավանդ...
«Խորհրդարանի «Ելք» խմբակ­ցությունը դեռ ղեկավար չունի: «Բանավեճն» ընթանում է էդմոն Մարուքյան-Լենա Նա­զարյան տանդեմում: Որոշում­ները «Ելք»-ում կայացվում են կոնսենսուսով...